קרב רב

קרב רב הוא שם כולל לתחרויות ספורט, בדרך כלל תחרויות אתלטיקה המורכבות ממספר תחרויות נפרדות.

הספורטאים המתחרים בקרב רב צוברים נקודות עבור ביצועיהם בכל תת-תחרות (הנקראת גם: מקצוע, או באנגלית event), על פי נוסחה מיוחדת. המנצח הוא מי שצבר את מרב הנקודות בסך הכל. שיטת הניקוד בנויה כך שכדי לנצח בקרב רב לא די בהצטיינות יתרה במספר מקצועות בודדים, אלא יש צורך בתוצאה טובה מאוד בכל המקצועות כולם.

היסטוריה
מקורו של הקרב רב בפנטאתלון היווני העתיק, שהורכב מחמישה מקצועות: קפיצה למרחק, זריקת דיסקוס, הטלת כידון, ריצה והיאבקות. הפנטאתלון שוחק לראשונה באולימפיה ב-708 לפנה"ס וזכה לפופולריות רבה במשך מאות שנים. ב-393 שם הקיסר תאודוסיוס הראשון קץ למשחקים האולימפיים. לאורך ימי הביניים השתמרה המסורת של תחרות המורכבת ממספר אתגרים שונים, בין השאר במבחניהם של אבירים ובטקסי החניכה של לוחמים ויקינגים. החל מאמצע המאה השמונה עשרה החלו להופיע גרסאות שונות של קרב רב במקומות שונים ולפי נוסחאות ניקוד שונות.

עם חידוש המשחקים האולימפיים התעורר צורך בסטנדרטיזציה של הענף. באולימפיאדת סנט לואיס (1904) התחרו לראשונה גברים בקרב עשר והחל באולימפיאדת סטוקהולם (1912) גם בקרב חמש ובקרב חמש מודרני במקביל. מאז אמסטרדם (1928) בוטלה תחרות קרב החמש המסורתי. נשים התחרו מ-1964 ועד 1980 בקרב חמש, ומאז מתחרות בקרב שבע.

שיטת הניקוד בקרב רב מעניקה לכל תוצאה בכל מקצוע בודד מספר נקודות מסוים, לפי טבלת ניקוד המתעדכנת מעת לעת על ידי ההתאחדות הבינלאומית. לשיטה ייחודית זו שני מאפיינים בולטים המבדילים אותה ממקצועות האתלטיקה האחרים: ראשית, שבכל מקצוע ומקצוע אין כל משמעות למיקום האתלט ביחס למתחריו, אלא לניקוד שהוא קיבל; שנית, שינויים בטבלאות הדירוג גרמו לכך שסדרת תוצאות מסוימת מקבלת ניקוד אחר לגמרי, לעיתים גבוה ולעיתים נמוך מזה שקיבלה לפני עדכון הטבלאות. כתוצאה מכך היו מקרים בעבר שבהם תוצאות שהקנו מדליית זהב אולימפית לפי הטבלה באותו זמן, היו פחות טובות מהתוצאות שזיכו בכסף לאחר שינוי הטבלה. מאפיין ייחודי זה מקשה גם על ההשוואה בין שיאי עולם מעידנים שונים.

קרב עשר

קרב עשר מתחלק לשני ימים של תחרויות. היום הראשון, שעיקרו כח מתפרץ ומהירות, כולל חמש תחרויות: ריצת מאה מטר, קפיצה לרוחק, הדיפת כדור ברזל, קפיצה לגובה וריצת 400 מטר. היום השני עומד בסימן טכניקה וסבולת, ובו נכללות חמש התחרויות הנותרות: ריצת 110 מטר משוכות, זריקת דיסקוס, קפיצה במוט, הטלת כידון וריצת 1500 מטר.

שיא העולם
שיא העולם בקרב עשר לגברים שייך לקווין מאייר  ועומד על 9,126 נקודות, נקבע ב-2018.
שיא העולם בקרב עשר לנשים שייך לאוסטרה סקיוטיי  ועומד על 8,358 נקודות, נקבע ב-2005.

שיטת הניקוד
שיטת הניקוד השתנתה במהלך השנים, אך היא מבוססת על ניקוד מצטבר בכל מקצוע.
מאז שנת 2001, שיטת הניקוד שקבעה התאחדות האתלטיקה הבינלאומית היא כזו:
 עבור מקצועות השדה: ניקוד =  (INT(A*(P-B)C 
 עבור מקצועות המסלול: ניקוד =  (INT(A*(B-P)C 
כאשר: A,B,C הם פרמטרים הלקוחים מהטבלה הנמצאת מטה. P הוא משתנה המייצג את תוצאת האתלט, הנמדדת בשניות בענפי הריצה, במטרים בענפי ההטלה ובסנטימטרים בענפי הקפיצה. משמעות ה-INT היא שכל הספרות שלאחר הנקודה מושמטות.

מקצוע		A		B	C	ריצת 100 מטר	25.4347	18	1.81	קפיצה לרוחק	0.14354	220	1.4	הדיפת כדור ברזל	51.39		1.5	1.05	קפיצה לגובה	0.8465	75	1.42	ריצת 400 מטר	1.53775	82	1.81	ריצת 100 מטר משוכות	5.74352	28.5	1.92	זריקת דיסקוס	12.91		4	1.1	קפיצה במוט 	0.2797	100	1.35	הטלת כידון 	10.14		7	1.08	ריצת 1500 מטר	0.03768	480	1.85	

אתלטים מפורסמים
ג'ים ת'ורפ  - אלוף אולימפי (אולימפיאדת סטוקהולם (1912))
בוב מתיאס  - פעמיים ברציפות אלוף אולימפי (אולימפיאדת לונדון (1948) ואולימפיאדת הלסינקי (1952)) ושיאן עולם
ברוס ג'נר  - אלוף אולימפי (אולימפיאדת מונטריאול (1976)) ושיאן עולם
דיילי תומפסון  - פעמיים ברציפות אלוף אולימפי (אולימפיאדת מוסקבה (1980) ואולימפיאדת לוס אנג'לס (1984)), אלוף העולם הראשון (הלסינקי 1983) ושיאן עולם
דן אובריאן  - אלוף אולימפי (אולימפיאדת אטלנטה (1996)), 3 פעמים ברציפות אלוף עולם (טוקיו 1991, שטוטגרט 1993 וגטבורג 1995) ושיאן עולם
תומאס דבוז'אק  - 3 פעמים ברציפות אלוף העולם (אתונה 1997, סביליה 1999 ואדמונטון 2001) ושיאן עולם
ארקי נול  - אלוף אולימפי (אולימפיאדת סידני (2000))
רומן שברלה  - אלוף אולימפי (אולימפיאדת אתונה (2004)) ואלוף עולם (אוסקה 2007), שיאן עולם
בריאן קליי  - אלוף אולימפי (אולימפיאדת בייג'ינג (2008)) ואלוף העולם (הלסינקי 2005)

קרב שבע

קרב שבע לנשים (להבדיל מגרסה אחרת, שבה מתחרים גברים באולמות) כולל ביומו הראשון תחרויות ריצת 100 מטר משוכות, קפיצה לגובה, הדיפת כדור ברזל וריצת 200 מטר. ביום השני משלימים את התחרות קפיצה לרוחק, הטלת כידון וריצת 800 מטר.

שיא העולם
שיא העולם בקרב שבע לנשים שייך לג'קי ג'וינר קרסי  ועומד על 7291 נקודות. הוא נקבע ב-24 בספטמבר 1988 באולימפיאדת סיאול (1988).
שיא העולם בקרב שבע לגברים (באולם) שייך לאשטון איטון  ועומד על 6645 נקודות. הוא נקבע ב-10 במרץ 2012 באליפות העולם באתלטיקה באולם שנערכה באיסטנבול, טורקיה.

אתלטיות מפורסמות
ג'קי ג'וינר קרסי  - שיאנית העולם הנוכחית, פעמיים ברציפות אלופה אולימפית (סיאול 1988 וברצלונה 1992) ופעמיים אלופת העולם (רומא 1987 ושטוטגרט 1993)
זאבינה בראון  - פעמיים אלופת העולם (טוקיו 1991 ואתונה 1997)
דניס לואיס -  - אלופה אולימפית (סידני 2000)
קרולינה קלופט  - אלופה אולימפית (אתונה 2004) ו-3 פעמים ברציפות אלופת העולם (פריז 2003, הלסינקי 2005 ואוסקה 2007)
ע'אדה שועאע  - אלופה אולימפית (אטלנטה 1996) ואלופת העולם (גטבורג 1995)

 כל האלופות והאלופים האולימפיים 
+נשיםגבריםמשחקים אולימפייםקרב חמשקרב 7קרב חמשקרב 101904טום קיילי 1906היילמר מלאנדר 1912ג'ים ת'ורפ  ופרדיננד ביה ג'ים ת'ורפ  והוגו וייסלנדר 1920אירו לייטונן הלגה לובלנד 1924הארולד אוסבורן 1928פאבו יריאולה 1932ג'ים באוסץ' 1936גלן מוריס 1948בוב מתיאס 19521956מילט קמפבל 1960רייפר ג'ונסון 1964אירינה פרס ווילי הולדורף 1968אינגריד בייקר ביל טומיי 1972מרי פיטרס מיקולה אבילוב 1976זיגרון זיגל ברוס ג'נר 1980נאדז'דה טקצ'נקו דיילי תומפסון 1984גליניס נאן 1988ג'קי ג'וינר קרסי כריסטיאן שנק 1992רוברט זמליק 1996ע'אדה שועאע דן או'בריאן 2000דניס לואיס ארקי נול 2004קרולינה קלופט רומן שברלה 2008נטליה דוברינסקה בריאן קליי 2012ג'סיקה אניס אשטון איטון 2016נפיסטו ת'יאם 2020דמיאן וורנר 2024מרקוס רות' 

קישורים חיצוניים
קרב עשר בהיסטוריה האולימפית

הערות שוליים

קטגוריה:אתלטיקה: מקצועות שדה
קטגוריה:אתלטיקה: ריצות
קטגוריה:ספורט אולימפי